SPORNI NATJEČAJ

Podsjećamo, Beljak je rekao da mu se za kupnju zemljišta javio ‘ozbiljni investitor’, ali na upite o tome tko je famozni investitor samoborski gradonačelnik je rekao da ne zna o kome je riječ.

Kako tvrdi Olujić, to pokazuje da Beljak nije kompetentan obavljati dužnost gradonačelnika ili da ima ‘nečasne namjere’ za to zemljište.

"Prije svega, Beljak se lukavo gura u Amsterdamsku koaliciju da sa sebe makne pozornost. Zato ga afere zaobilaze. Međutim, ono što je indikativno je da samoborski gradonačelnik sam ukazuje da postupa protuzakonito ili amoralno. Ako on ne zna tko je, kako sam navodi, ‘ozbiljni investitor’, treba odmah dati ostavku s mjesta gradonačelnika. Ako zna tko je investitor, ali to skriva, očito je da ima nečasne namjere", rekao je Olujić.

Olujić pojašnjava da su prenamjene poljoprivrednih zemljišta u građevinska često samo paravan za izvlačenje novca iz državne imovine, a sve na štetu javnosti.

"Treba napomenuti da smo u Hrvatskoj često imali slučajeve spornih prenamjena poljoprivrednih zemljišta u građevinska. Tu se uglavnom radi o nekakvom nedopuštenom pristupu gospodarenju državnom imovinom. Očito je da Beljak nešto skriva. On je tražio da građevinski vještak procijeni vrijednost poljoprivrednog zemljišta, a zna se da će se prenamijeniti u građevinsko. Radi to kako bi se pokrio pred gradskim vijećnicima koji moraju odobriti tu kupoprodaju", dodao je Olujić.

Odvjetnik se nada da samoborski gradski zastupnici neće pristati na ovu kupoprodaju.

"Nadam se da HDZ, koji je trenutno oporba u Samoboru, neće dopustiti tako netransparentnu prodaju javne imovine. Ovo zemljište se ne bi smjelo niti stavljati na prodaju prije nego se sazna tko je investitor i što točno misli na tom zemljištu raditi. Kad se to sazna, treba odrediti pravu cijenu zemljišta, onu koju će imati kao građevinsko zemljište, a ne prodavati ga ispod svake cijene, kao što to želi učiniti Beljak", zaključio je Olujić.